《题顾仲瑛雅集图》
明代·释宗泐

良时不再逢，嘉会难复得。斯人亦云亡，玉山空黛色。

有生能几何，忽如驹过隙。昨日歌舞地，回首成陈迹。

临淮秋雨朝，览图增太息。黄鹄招不来，萧条望八极。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。